  Виталий Пронин Ижысь Эшъяськон юртын туэ 2-тӥ ползэ ортчиз Россиысь аскивалтон ёзъёслэн «Мир в диалоге» форумзы. Кенешизы пӧртэм калыкъёслэсь культуразэс, кылзэс утён, калык кусыпъёсты юнматон сярысь. Пичи Пурга ёросысь Баграш-Бигра поселениысь А. Матвеев но С. БаграшоваТуспуктӥз: Э. КумачёваКыкетӥзэ Форумелюкаськылӥзы пӧртэм улосъёсысь муниципалкылдытэтъёслэн кивалтӥсьёссы,специалистъёс. Нимысьтыз ӧтем кунооспӧлын вал Москваысь, Санкт-Петербургысь,Пермь, Киров но мукет городъёсысь,улосъёсысь экспертъёс, кылсярысь, КунДумаысь Национальной ужпумъёсъякомитетлэн кивалтӥсез Ильдар Гильмутдинов,Россиысь Калыкъёслэн ассамблеяенызыкивалтӥсь Светлана Смирнова, пӧртэмвыжыысь калыкъёс сярысь гожъясьжурналистъёслэн гильдиенызы кивалтӥсьМаргарита Лянге. - Таӵе бадӟым ужрадэз Удмуртиын ортчытэмпонна тау кареме потэ сое радъясьёслы,Нациослэн ужъёссыя федерал агентстволы,- гожтыса келям Удмуртилэн ТӧроезАлександр Бречалов. - Удмуртиысь Нациосынужан политикая министерство кичӧлтэмен,1-тӥез таӵе форум радъяськиз вал Ижыник. Соку валаськиз: калыкъёслэськусыпъёссэс юнматон вылысь синмысьсинме кенешонъёс туж кулэ, ог-огмылэсьвань мае адӟем карыны. Малы эшъяськыса улон сярысь нырысь иккенешоно гуртъёсысь, районъёсысь,городъёсысь кивалтӥсьёсын - туж умойтодэ нациосын ужан политикая министрЛариса Буранова. - Аскивалтон ёзъёс уката матын луокалыклы, - шуиз со. - Соос умой адӟо ванькусыпъёсты. Улон возьматэ: калыкъёсог-огенызы тупаса уло отын, кытын огъяужрадъёс ортчыло. Пӧртэм муниципалитетъёслэнта ласянь пӧртэм опытсы вань. Соин икмаке выльзэ малпаны но кулэ ӧвӧл -ог-огмылэсь проектъёсмес асэстыны луэ. Форум радъяськиз 7 пӧртэм площадкаосын.Вераськизы кылъёсты азинтон, сям-йылолъёстыутён, мигрантъёсты нуналмысь улонэпыртон но трос мукетыз сярысь. Огаз ноӧз чузъяське бадӟым, мӧзмыт докладъёс.Одӥгъёсыз мыло-кыдо мадизы проектъёссысярысь, мукетъёсыз туж сак кылзӥзы-дышетскизы. Асьсэлэн кадь каро Глазов ёрос администрацилэн йырызлэнвоштӥсез Елена Попова но Куреггуртадминистрацилэн кивалтӥсез ВалентинаНикитина форуме кылзӥсьёс чот лыктӥллям.Тодэммы, пе, потэ, мар лэсьтыны луэ напӧртэм калыкъёсты огазеян вылысь. - Милям ёросамы удмурт, бигер, ӟуч,бесерман но мукет выжыосысь калыкъёсуло, - пусйиз Елена Попова. - Соос куспынкопаськон (керетон) учыръёс уг луыло -тае ми юн чакласа возиськом. Уно ужрадъёсортчытъяськом, отчы ваньмы уртчемыло-кыдо пыриськиськом. Нош мигрантъёсми пала туж шер вуыло. Но одӥг-ог вуо ке но, куреггуртъёс,кылсярысь, соосты соку ик асьсэлэн кадькаро, пе. Валентина Никитина тодаз вайиз,кызьы гуртазы Украинаысь семья вуылӥз:песянай, песятай но нунокъёссы. Гуртхозяйствозы соослы соку ик улон интывисъяз. Семья куреггуртъёс пӧлын 5 арулӥз, но бӧрысь дор палъёсаз ик берытсконокариськиз. - Гуртамы Ростов улосысь воргорон нокӧня ке улӥз, - азинтӥз веранзэ ВалентинаМихайловна. - Лэсьтӥськисьёсын ӵош вуизвал, суд улэ кыскамын вылэм. Но гуртооссое но асьсэ пӧлы басьтӥзы. Нокыӵедокументъёсыз ӧй вал - лэсьтыны юрттӥм. Собере Ростов улосысь сузэрзэ шедьтӥм - бӧрысь воргорон со доры кошкиз. Куреггурт поселениын озьы ик пӧртэмвыжыысь калыкъёс уло, пе. Одӥгез гуртбыдэсак староверъёслэн. Отын музейзыно вань - котькинэ мыло-кыдо пумитало.Ӟеч сяме пыӵаз ни пӧртэм калыкъёслэсьсям-йылолъёссэс возьматонъя смотр-конкурсъёсортчытъян - радъясько соос нылпиос пӧлынно, мӧйыос куспын но. Куреггурт школаынужа удмурт кылъя но литературая тужкужмо дышетӥсь - Маргарита Чибышева.Солэн урокъёсаз вань пиналъёс мыло-кыдоветло. Осконлэн кужымез Балезино ёросысь культураез но калыктворчествоез азинтон центрысь валтӥсьметодист Людмила Баженова форуме бадӟым«шыкысэн» вуиз. Муниципал кылдытэтъёслэн,черкъёслэн, мечетьёслэн уртче ужанамалъёссылы сӥзем площадкаын со одӥгезвалтӥсь спикер луиз. Балезиноысь Л. Баженова "Сила духа" проект кылдытӥзТуспуктӥз: Э. Кумачёва - 2015-тӥ арын ай гожтӥ «Сила духа» проект,- шуиз со. - Нырысь ик сое улонэ пыӵатыныюрттӥз Нациосын ужан политикаяминистерство, нош кылем арын Президентлэнгрантъёсъя фондысьтыз коньдон утӥм.Туж сюлэмшуген, жаляса учкылӥ секытюгдуре шедем семьяосысь пиналъёс шоры.Соослы юрттон вылысь ик проектэ нокылдӥз. Оглом отчы 100 пала адямиез кыскыныбыгатӥм - нылпиосты сяна, анай-атайёссэс,песянай-песятайёссэс, опекунъёссэс. 6группалы люкиськыса, ёросысьтымыкультурая вань центръёстӥ ортчим -тодматским удмуртъёслэн, бигеръёслэн,бесерманъёслэн, ӟучъёслэн сям-йылолъёсынызы,пумиськылӥм ёрос черкысь батюшкаен,мечетьысь имамен. Вуылӥм Ижысь но храме.Вань кылэм-адӟеммылы йылпумъянъёслэсьтӥськом ни палаточной лагерьын -радъяськом сое ёросысьтымы черклэназбараз. 2 нунал ӵоже отын улӥськом,сюлмысь вераськиськом, мастер-классъёсыпыриськиськом. Людмила Эдуардовна верамъя, проектэпыриськем семьяосын югдур шӧдскымонумой луэ, адямиос валаны кутско, кыӵекусыпъёс луыны кулэ матысь адямиоскуспын, кызьы эшъяськыса улоно. Проектсыйылпумъяськиз ке но, отчы пыриськемъёслэнвыльысь но выльысь пумиськемзы потэ,бадӟымесь планъёсын уло. Уж огазея Эшлыко кусыпъёсты юнматыны быгато нимазадямиос гинэ но. Та уката валаськизкалык кичӧлтонъёслы сӥзем площадкаын. Кез ёросысь «Живица» этнокомплекслэннырысетӥ вамышъёсыз но туала вормонъёсызсярысь пыр-поч вераз солэн кивалтӥсезЕкатерина Лекомцева. Ижысь МихаилСмагин, ачиз но валатэк, кутскон сётӥзгын сапеген хоккеен шудонлы, шоркарынэкскурсиос ортчытъянлы. Нош Балезиноёросысь Касимовъёслэн выжыоссы кӧняке арзэ ни бадӟым фестивальёс радъяло.Табере соос огазеяны быгатӥзы быдэсэлькунысьтымы Касимовъёсты гинэ ӧвӧл,троссэс бигеръёсты. Проектсы калыккусыпъёсты юнматон амалъёслы сӥземРоссиысь 2-тӥ вожвылъяськонын финалэно потӥз. Фестиваль табере, Балезиноёросысь сяна, мукет районъёсысь но бигергуртъёсын радъяське, вуоно арын,кылсярысь, Глазов палъёс возьмало. - Кытын та фестиваль ортче, отын улӥсьёсваньзэ асьсэос радъяло, - шуиз проектэзкылдытӥсь Фарида Касимова. - Кылсярысь,туэ со радъяськиз Бектышын. Отын толалтэзэ9 кузя гинэ улӥсез, гужемзэ дачникъёсыног 30 люкасько. Соос асьсэос ик спонсоръёсно шедьтӥзы, сцена но лэсьтӥзы. Куноостыпумитан азьын урамзэс утялтӥзы,кенеръёссэс, капкаоссэс выльдӥзы,коркаоссэс буязы - гурт улӟиз! Ужзэс мукетъёсызлы возьматынытабере быгато ни Пичи Пурга ёросысьбаграш-биграос но! Ас кужыменызы ӝутыныкутскем музейзы тани-тани усьтӥськоз.2015-тӥ арын соос лесничестволэсь бушулӥсь бугрозэ гуртазы вайизы но. Быдэсгуртэн бадӟым лэсьтӥськон мытӥзы. - Музеймылэн дуныз 6 миллион манет палалуиз ни, - вераз гуртлэн старостаезАнатолий Матвеев. - Татчы пыртэмын ужно - оглом 2 сюрс 768 нунал гуртоос дунтэкужазы. Со сяна, 311 сюрс манет ас кисыосысьтызыпоттӥзы. Коньдон тырмымтэен, коркакотыръёсамы, урамын чылкытатӥським - юнме костаськись кортэз, пиалаез номукет жуг-жагез сдавать карим, нош кӧняке но уксё луиз... Озьы Баграш-Бигралась мӧйыос но, егитъёс но гуртсэс, культуразэс, сям-йылолъёссэс огъя мылкыдын утё, мукетъёсызлы адӟем карымон луо. Элина Кумачёва  